তোকে সরি বলতে মানা করেছি তাই আমিও তা বলতে পারছি না। কিন্তু একটা বড় ভুল তো করেই ফেলেছি। যেটা তুমিই দেখিয়ে দিয়েছ মানে জিগেস করে। এখন তো তুমি অনেক ছোট-ওয়ার্ডসওয়ার্থ পড়াই হয়নি। তাই ‘দে ফ্ল্যাশ আপন দ্যাট ইন ওয়ার্ড আই/উইচ ইজ দ্য ব্লিস অফ সলিচিউড’ কথাগুলোর মানে তুমি বুঝতে পারোনি। যাকগে, লিখেই যখন ফেলেছি মানেটা বুঝিয়ে দিই তাহলেই হবে কি বলো? আনু অনেক সময় অনেক পুরনো সুন্দর ঘটনা সেই অবিকল আমাদের মনে পড়ে যায়। যেন আমাদের মনের ভিতর আর একটা চোখ আছে যা সেই কবেকার ঘটে যাওয়া ঘটনাগুলো আর একবার দেখতে পাচ্ছে। সেই মনের চোখটাকেই বলতে পারি ‘ইন ওয়ার্ড আই’। কবি বলেছেন ‘দে ফ্ল্যাশ আপন দ্যাট ইন ওয়ার্ড আই/উইচ ইজ দ্য ব্লিস অফ সলিচিউড’। মানে মনের চোখ দিয়ে এই দেখা আমাদের একা থাকাকে আনন্দে ভরিয়ে দেয়।